Liliana Bachs fung. divisjonsdirektør Folkehelseinstituttet (FHI), Trond Aamo avdelingssjef St.Olavs Hospital Cato Innerdal, ass. fylkeslege Møre og Romsdal, Jørg Mørland professor emeritus Universitetet i Oslo, seniorforsker FHI Bettina Riedel, seksjonsoverlege Haukeland sykehus, Maren Strand overlege FHI, Vigdis Vindenes avdelingsdirektør FHI. Alle unntatt Liliana Bachs er medlemmer av referansegruppen for vegtrafikklovens faste grenser.

Denne gruppen gikk i Aftenposten 28.07.2014http://www.aftenposten.no/meninger/Cannabis-oker-risikoen-for-trafikkulykker-7642247.html#.U80mWoCSxDJ ut mot seniorforsker Ole Røgeberg på grunnlag av at Røgeberg http://www.aftenposten.no/meninger/Cannabis-oker-risikoen-for-trafikkulykker-7642247.html#.U80mWoCSxDJ hadde kritisert en kronikk skrevet av lederne for et hasjavvenningsenter.

Hvis man leser kronikkenhttp://www.aftenposten.no/meninger/kronikker/Absurd-a-gjore-cannabis-lovlig-7624734.html#.U75AyFC-18E ,

sitter man igjen med et inntrykk av at cannabis har rusvirkning i mange dager etter inntak. Ja man kan til og med tolke det som at man er varig skadd og ikke kan kjøre bil lenger. Jeg skal ikke her kommentere alle de andre faktafeil som finnes i kronikken. Selv ser jeg den som et reklamefremstøt for deres egen stiftelse.

Jeg stiller spørsmålet direkte til referansegruppen for vegtrafikklovens faste grenser; er dette en feiltolkning av hva dere virkelig mente? Det finnes ikke noen forskning som underbygger en slik mening, så jeg ber i så fall om at gruppen kan legge frem dokumentasjon på dette.

Det er svært alvorlig at en gruppe som dette bedriver synsing. Politiet bruker nå denne synsingen som sannhet, og tar sertifikatet fra folk som røyker litt cannabis annen hver helg, fordi politiet tror at de er påvirket i 14 dager etter inntak!

Der er historier om unge mennesker med lærlingplass som mister jobben fordi politiet tar sertifikatet på slikt grunnlag.

Er dette noe som gavner samfunnet?

Når dere utarbeidet en grense for hvor mye cannabis man kan ha i blodet; var ikke det for å få forutsigbarhet og klare grenser?

Etter de såkalte ekspertuttalelsene deres er nå både politiet og folket i villrede om hva som er gjeldende rett.

Sannheten er jo at der ikke finnes ekspertise på dette i Norge. Ekspertene ute i verden sier heller ikke noe som kan underbygge Norsk praksis. Derfor har heller ingen andre land i verden gått til så ekstreme skritt som å frata mennesker som ikke kjører i påvirket tilstand sertifikatet på grunnlag av at man inntar cannabis en gang i uken.

En ting kan jeg si : Der finnes ikke noen seriøs rapport i verden som konkluderer med at rusvirkningen av cannabis varer lenger enn noen få timer etter røyking. Alt annet blir synsing. Tendensiøs synsing.

Det bør komme en oppklarning i hva som faktisk er ”Referansegruppen for veitrafikklovens faste grensers” mening i dette spørsmålet.